Ess puezia ta bai pa tudu fidjus di terra ki sta longi kada un na si afazer.
É li própi k’é terra-terra
Bon legrêti di amizadi
Undi ki tudu fidju-l terra
Podi palestra y xinti sábi
Linpu, pintadu ó vélha
Na kopu kualker un dês
Pa piritiva di mé di vera
Un bu báfa, dôs… ti três
É li própi k’é terra-terra
Kau di matxu y di fémia
Ka ten fita ka ten pinera
Toma di bó sen blasfêmia
Nhos tudu fépu é amigu
Xintadu ó na pé di balkon
Toma pága sai sen inguísu
Dâ fiadu ki fali Nhu Djon
É li propi k’é terra-terra
Kau sta ku poku dinheru
Kantu diskansa kabessa
Konpo korpu anu interu
(Kaká Barboza)
kea_Latn scn_Latn kea_Latn kea_Latn kea_Latn kea_Latn pap_Latn vec_Latn kea_Latn scn_Latn kea_Latn kea_Latn kea_Latn kea_Latn kea_Latn kea_Latn kea_Latn scn_Latn kea_Latn kea_Latn kea_Latn grn_Latn